text: ہتھیاروں پر سجاوٹ سے کسی شخص کی پہچان اس کی سیاسی طاقت اور اقتصادی اقتدار کا لوگوں کو علم ہوتا تھا۔سجے ہوئے ہتھیاروں اور زرہ بکتروں کا مطالعہ بڑی دلچسپی کا باعث ہے ،کیونکہ اس سے ان کے اس رول کا پتہ چلتا ہے، جو انہوں نے تاریخ کی تشکیل میں ادا کیا۔ دوسری طرف اس کاتکنیکی پہلو ہے، جس سے پتہ چلتا ہے کہ سجاوٹ کی کون کون سی تکنیکیں استعمال کی گئیں اور کس طرح کا سامان مثلاً سونا ، چاندی، تانبہ، پیتل، قیمتی پتھر، شفاف شیشہ، عقیق، ہاتھی دانت، سینگ، سیپی اور کچھوے کا خول، نیز لکڑی، چمڑا، قیمتی اور نیم قیمتی پتھروں کا استعمال کیا گیا۔